
Z A P I S N I K
42. sjednica Vijeća Mjesnog odbora Trpuci, održane 27. prosinca 2024. s početkom u 18:00 sati. 
NAZOČNI ČLANOVI VIJEĆA: Dražen Matin, Tomo Babić, Ivica Ferko, Zdravko Ferko, Tomislav Maceković.  
Predsjedava Dražen Matin, predsjednik Vijeća.


Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 42. sjednicu Vijeća Mjesnog odbora.

Bez rasprave, jednoglasno (5 „za“), Vijeće prihvaća tekst Zapisnika 41. sjednice Vijeća.  

Predsjednik otvara raspravu o dnevnome redu.
Predsjednik Vijeća daje na glasanje dnevni red. 

Jednoglasno (5 „za“) je usvojen dnevni red.

D N E V N I   R E D

1. Prijedlog Zaključka o asfalterskom programu Mjesnog odbora Trpuci za 2025.

2. Prijedlog Plana potreba za aktivnostima, programima i projektima unapređenja kvalitete života građana Mjesnog odbora Trpuci u 2025.

3. DVD Trpuci zahtjev za dodjelu prostora 

4. Korištenje prostora 2025.

5. Obavijesti, pitanja i prijedlozi 

Vijeće je jednoglasno (5 „za“) prihvatilo predloženi dnevni red.  

Ad 1.) Prijedlog Zaključka o asfalterskom programu Mjesnog odbora Trpuci za 2025
Članovi Vijeća primili su pisani materijal uz poziv.
U raspravi sudjeluju svi vijećnici. 
Vijeće jednoglasno (5 „za“)  donosi 
Z A K LJ U Č A K
o davanju prijedloga prioriteta za asfaltiranje preko Plana malih komunalnih akcija

Mjesnog odbora Trpuci za 2025.

( - asfalterski program za 2025. )


Vijeće Mjesnog odbora Trpuci predlaže uvrštenje u Plan malih komunalnih akcija Mjesnog odbora za 2025. godinu sljedećih prioriteta za asfaltiranje na području Mjesnog odbora Trpuci:
I  ASFALTIRANJE – obnova – uređivanje cesta – javnoprometnih površina

	R.br.
	Lokacija - ulica
	Opis  radova, količine i sl.

	       1.


	Ulica Gaj


	Priprema podloge i izrada asfaltnog kolnika.

Širima 3,5 m

Dužina 550 m

	2.
	Ulica Kosmašnik
	Priprema podloge i izrada asfaltnog kolnika.

Širima 3,5 m

Dužina 450 m


Ad 2.) Prijedlog Plana potreba za aktivnostima, programima i projektima unapređenja kvalitete života građana Mjesnog odbora Trpuci u 2025.
Članovi Vijeća primili su pisani materijal uz poziv. 

Svi vijećnici sudjeluju u raspravi.

Vijeće jednoglasno (5 „za“)  donosi 
	PLAN
 potreba za aktivnostima, programima i projektima unapređenja kvalitete života građana
Mjesnog odbora Trpuci u 2025.

	Članak 1.
Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

	Članak 2.
Planirana sredstva iz članka 1. u Mjesnom odboru, u ukupnom iznosu od 3.000,00 eura, raspoređuju se za sljedeće aktivnosti: 

	
	

	1. OČUVANJE OKOLIŠA I ODRŽIV RAZVOJ

	Naziv aktivnosti
	"Proljetna čistka", sportsko natjecanje 

	Opis aktivnosti
	1. "Proljetna čistka" - organizirano prikupljanje glomaznog otpada iz šuma,  šumskih i poljskih puteva i potoka (skupljanje otpada na centralnoj lokaciji i kasniji odvoz od strane podružnice Čistoća). 



2. Sportsko natjecanje (malonogometni turnir, košarkaški turnir...)

	Cilj(evi) aktivnosti
	Zaštitimo okoliš i čuvajmo prirodu, zdrav život.

	Datum održavanja
	26.4.2025.

	Procijenjena vrijednost
	2.999,90 EUR

	Članak 3.
Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.

	
	

	Članak 4.
Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.


Ad 3.) DVD Trpuci zahtjev za dodjelu prostora

Članovi Vijeća primili su pisani materijal uz poziv. 

Svi vijećnici sudjeluju u raspravi.

Vijeće jednoglasno (5 „za“)  donosi 

ZAKLJUČAK

o reguliranju prostorija koje koristi Dobrovoljno vatrogasno društvo Trpuci
1. Vijeće Mjesnog odbora Trpuci raspravljalo je o Prijedlogu vatrogasnog društva Trpuci koje traži dodjelu prostora na način da prizemni dio prostora (150,07m2) koje trenutno koristi za ured, spremište, garaže, dvorane za sastanke, sanitarnog čvora, kuhinje, skladišta i kotlovnice u objektu Mjesnog odbora Trpuci, Trpučanska cesta 28 pripadne vatrogascima.

2. Vijeće Mjesnog odbora Trpuci daje pozitivno mišljenje o dodijeli prizemlja prostora (150,07m2) dobrovoljnom vatrogasnom društvu Trpuci i traži da prostor na I. katu (96m2) da ostane kao prostor mjesne samouprave.  

3. Vijeće Mjesnog odbora Trpuci predlaže da se prilikom izrade zaključka  i ugovora Dobrovoljno vatrogasno društvo Trpuci obveže da će prizemni dio prostora (dvoranu za sastanke i sanitarnog čvora) ustupiti bez naplate po traženju Gradskog ureda za mjesnu samoupravu, promet, civilnu zaštitu i sigurnost za provedbu izbora, referenduma, zborova građana, sjednica vijeća i ostalih aktivnosti mjesne samouprave.

4. Ovaj se zaključak dostavlja Vijeću gradske četvrti Brezovica na daljnje postupanje.
Ad. 4) Korištenje prostora 2025.
ZAKLJUČAK

o povremenom korištenju prostora 
1. DOBROVOLJNOM VATROGASNOM DRUŠTVU TRPUCI , Trpučanska cesta 28,   

    Donji Trpuci, odobrava se povremeno korištenje dvorane i uredske prostorije u prizemlju 
    objekta mjesne samouprave Trpuci, Trpučanska cesta 28, za održavanje sastanaka petkom,   

    subotom i nedjeljom od 14,00 do 22,00 sat i teče od 1. siječnja 2025. do 31. prosinca 2025.
2. Prostor iz točke 1. ovog zaključka, koristiti će Dobrovoljno vatrogasno društvo Trpuci, bez 

    naknade.

3.  Dobrovoljno vatrogasno društvo Trpuci, obvezuje se postupati sa pažnjom dobrog 

     gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu 

    samoupravu, promet, civilnu zaštitu i sigurnost izdati će odobrenje o korištenju, a u skladu  

    sa ovim zaključkom.

Z A K LJ U Č A K 

o povremenom korištenju prostora 
1. Plavi grad, Martićeva ulica 27, Zagreb, odobrava se povremeno korištenje dvorane,    

    srijedom od 19,00 do 21,00 sati, te teče od 1. siječnja 2025. do 31. prosinca 2025.

2. Prostor iz točke 1. ovog zaključka, koristit će Plavi grad, Martićeva ulica 27, Zagreb, bez  

    naknade.

3. Plavi grad, Martićeva 27, Zagreb, bez naknade obvezuje se postupati sa pažnjom dobrog   

    gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu 
   samoupravu, promet,  civilnu zaštitu i sigurnost izdati će odobrenje o korištenju, a u skladu    

   sa ovim zaključkom.

Ad. 5) Obavijesti, pitanja i prijedlozi 

Nije bilo obavijesti, pitanja i prijedloga.

Predsjednik Vijeća zatvara 42. sjednicu Vijeća te pozdravlja sve članove Vijeća i zahvaljuje im na dolasku. 
Dovršeno u 19:00 sati.
KLASA: 024-08/24-003/2615
URBROJ: 251-13-11-8/006-24-2

Zapisnik sastavio:
Matej Šipura





                            Predsjednik Vijeća Mjesnog odbora







                                        Trpuci





                                                                       Dražen Matin 
Izvješće sa glasovanja 42. sjednica VMO Trpuci

